Νίκος Γεωργέας

Ο Νίκος Γεωργέας (Καλαμάτα, 27 Δεκεμβρίου 1976) είναι Έλληνας παλαίμαχος ποδοσφαιριστής, ο οποίος αγωνιζόταν κυρίως ως ακραίος αμυντικός αλλά και ως αμυντικός μέσος.

Καριέρα 
Ξεκίνησε την καριέρα του από τη Μάνη Πλάτσας και το 1995 εντάχθηκε στην ομάδα της Καλαμάτας. Το 1996 δόθηκε δανεικός για έναν χρόνο στον ΠΑΣ Γιάννινα και την επόμενη περίοδο επέστρεψε στη μεσσηνιακή ομάδα όπου καθιερώθηκε ως βασικός.

Στις αρχές του 2001, έπειτα από τις πολύ καλές εμφανίσεις του με την ομάδα της Καλαμάτας πήρε μεταγραφή στην ΑΕΚ, στην οποία αγωνίστηκε επί μία δωδεκαετία (μέχρι το 2012). Με τους "κιτρινόμαυρους" έχει κατακτήσει δύο κύπελλα Ελλάδας, (2001-02, 2010-11).

Την περίοδο 2012-13 αγωνίστηκε για έναν χρόνο με τα χρώματα της Βέροιας, όμως το καλοκαίρι του 2013 επέστρεψε στην ΑΕΚ με σκοπό να βοηθήσει στη νέα προσπάθεια του συλλόγου. Το καλοκαίρι του 2015 αποσύρθηκε από την ενεργό δράση, αναλαμβάνοντας πόστο στις ακαδημίες της ΑΕΚ.

Παραπομπές

Πηγές 

 Προφίλ transfermarkt
 Προφίλ goal.com 
 Ο Νίκος Γεωργέας στο soccerway

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Π.Α.Σ. Γιάννινα
Ποδοσφαιριστές Π.Σ. Καλαμάτας
Ποδοσφαιριστές Π.Α.Ε. Βέροιας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας